**Par Napoleona karavīriem Nīcā stāsta…**

Nostāstus par 1812.gada notikumiem Nīcā un to skaidrojumu dažādos avotos apkopoja Nīcas vidusskolas 5.b klases skolniece – jaunā muzejniece *Alise Diķe*

|  |  |
| --- | --- |
| ***Tā stāsta Nīcā …*** | ***Tā stāsta citos avotos…*** |

|  |  |
| --- | --- |
| ***Napoleona karavīri Nīcā*** **Kad Nīcā ienāca Napoleona zaldāti, visa Nīca bijusi satraukta par to, cik tie bija izlepuši. Viņiem aizvesta maize, Nīcas lielie kukuļi, bet šie izgrebuši tajos caurumus, samaukuši uz kājām un staigājuši pa bruģi.** **Noniecinājuši mūsu rupjmaizi, ēduši tikai baltmaizi.**(2140, 524 ,,Kursas Laiks” 2005.26.11.(stāstījis Jānis Pāvils, dzirdējis no savasvecāmātes, kurai to savlaik stāstījis viņasvectēvs; pier . Aina Pāvulīte ,,Dziļi ūdeņosZivis spīguļo un nostāsti)Sprincis, Pēteris. *Nīca laikmetu griežos.* Liepāja: LiePa, 2008.398.lpp.***Noglabāts zelts*** **Nīcas pagasta Beitiņu māju tuvumā atradies 1000 gadus vecs ozols. Tā vidus bija izpuvis. Lielā vētrā 2002.gadā ozolu nolauza.** **Nīcas ļaudis zināja stāstīt, ka, Napoleona karaspēkam atkāpjoties no Kurzemes, zirgi bijuši tā novārdzināti, ka nav spējuši laupījumus vairs tālāk vest. Lielākā ozola tuvumā tikušas apraktas Krievijā salaupītas mucas ar zeltu.** **20.gs. otrajā pusē ozola tuvumā vairākkārt ir pamanīti svaigi rakumi. Tas lika domāt, ka cilvēki aprakto zeltu ir meklējuši.**(Tc. Gunārs Ozols Nīca, 2005.)Sprincis, Pēteris. *Nīca laikmetu griežos.* Liepāja: LiePa, 2008.406.lpp. | “Dunikas laika gāmatas (1812 – 1858)” (Rucava: Rucavas tradīciju klubs, 2022, 19.lpp.) komentāros minēts, ka ***’’Prūši – Francijas imperatora Napoleona I pakļautās Prūsijas karalistes armijas daļas, kas 1812. gadā tā sauktās Lielās armijas sastāvā piedalījās karagājienā uz Krievijas impēriju.. Prinča Vilhelma dragūnu pulka leitnants fon Somnics devās izlūkos uz Liepāju un atgriezies ziņoja, ka tur ienaidnieku nav un viss ir mierīgi. 20. jūlijā, četros rītā, karavīri izgāja no naktsmītnes Ječu krogā, pēc divu jūdžu pārgājiena pa mežaino apvidu pārcēlās pār Bārtu pie Nīcas un apvienojās ar Tosela komandēto nodaļu. Nīcā bijusi 7. fizilieru bataljona komandiera fon Funka tēvoča muiža, kurš ļoti priecājies, satiekot savu brāļadēlu, un licis nodaļai pagatavot brokastis. Tālāk karavīri maršēja pa jūrmalu, un piecos pēcpusdienā ieradās Liepājā. .. Johans Oto fun Funks, Kurzemes dižciltīgais un Kurzemes-Zemgales hercoga kambarjunkurs, kā hercoga Nīcas muižas nomnieks pirmoreiz minēts 1777.gadā. Viņš ir vienīgais zināmais Nīcas muižas nomnieks vai pārvaldnieks, kurš palicis vietējo zemnieku nostāstos – domājams, sava ilgstošā dzīves laika Nīcā, kā arī dzīvesveida dēļ.’’***  Laikraksta “Ķomunisma Ceļš” (Nr.58 27.09.1962.) rakstā “Prūšu junkuri Kurzemē” vēsturnieks Heinrihs Strods raksta, ka ***’’1812.gada kara dalībnieks fon Hartvihs savā dienasgrāmatā rakstīja, ka tikko viņa nodaļa ienākusi Kurzemē, Nīcas kroņa muižas nomnieks fon Funks ļoti viesmīlīgi saņēmis prūšu karaspēku un visai vienībai licis pasniegt labas pusdienas. Daudzi prūšu kareivji un virsnieki Kurzemē atraduši savus radiniekus.’’***  Par franču armijas atkāpšanos stāsta Laikraksts “Kurzemes vārds’’ (Nr.154 13.07.1939.) rakstā,, Kā pie Liepājas mira Napoleona karavīri’’ ***“24. decembrī Liepāju ieņēma krievi marķīza Pauluči vadībā. Jau nākošajā dienā marķīzs Pauluči bij Nīcā. 11 verstis no Palangas, ģen. Pauluči priekšējās daļas panāca frančus un saņēma gūstā 2 virsniekus un 80 kareivjus. Frančiem atņēma arī lopus, ko viņi Liepājas apkārtnē bij rekvizējuši. Franču pēdējā nakts Kurzemē, ko viņi pavadīja.. Sventajas krastos, pēc aculiecinieku aprakstiem, bijusi visai traģiska.. Ģērbušies viņi bijuši vieglās drānās, pavisam nepiemēroti toreizējam salam. Dažs lūdzis gabalu maizes, dažs siltu vietiņu, bet dažs labs izmisumā lūdzis, lai zemnieki viņu nošauj ar viņu pašu šautenēm.”***Laikraksta “Kurzemes vārds’’ (Nr.154 13.07.1939.) rakstā,, Kā pie Liepājas mira Napoleona karavīri’’ *var izlasīt* ***,, Franču vienības, kas mitinājās Liepājā, komandanta pulkveža Proto vadībā Liepāju atstāja 22. decembrī, doties uz Klaipēdu un līdzi paņemot lielus dažādu koloniālpreču krājumus, kas pēdējā laikā bija rekvizēti Liepājas tirgotājiem. Krieviem Klaipēdu ieņemot, no Liepājas krājumiem tur atrada 866 kastes kafijas, 307 kastes cukura un t.t.”*** |

|  |  |
| --- | --- |
| ***Teika par Ķupkalnu*** **Garām pa jūrmali (jūrmalu) braucis Napoleons ar saviem karēvjiem (karavīriem) un kara gaitās savākto laupījumu. Bijis gan zelts, gan daudzas citas lietas. Nez kā uznācis smilkšu štorms (smilšu vētra), un tā apbērusi visas zelta lādes i vedamos ratus. Tā tajā vietā radies kalns.**(Stāstīja Žanis Šuklais (1929-2014).Pierakstījusi Gita Vanaga 2007.) |  Laikraksta ,,Komunists’’ (Nr.51a 12.08.1962) rakstā “Liepāja 1812.gadā” minēts ,, ***Iebrucēji pieprasīja no iedzīvotājiem nomaksāt visus pirms kara pastāvējušos nodokļus, kā arī pirms termiņa samaksāt nomas naudu par kroņa muižām. Pēc tam Napoleona vārdā viņi uzlika Kurzemes guberņai 2 miljonus rubļu kontribūciju. Tālāk militārā pavēlniecība pieprasīja franču karaspēka vajadzībām 50 tūkstoš kažoku, 30 tūkstoš pāru kurpju, 2 tūkstoš pāru zābaku un 1150 zirgu. Novembra beigās atkal noteica naudas nodokli. Kontribūcijas un nodokļus piedzina, pielietojot bargas represijas. Visam tam pievienojās patvarīgas rekvizīcijas, ko pasāka atsevišķas karaspēka daļas bez augstākās pavēlniecības ziņas. Sirojošās prūšu un franču kareivju bandas rīkojās kā marodieri.’’*** 1962. gadā vēsturnieks H. Strods rakstīja ***’’Pēc tā laika aprēķiniem Kurzemes guberņa 1812. gada Tēvijas karā ar vācu muižnieku piepalīdzību cieta zaudējumus kopsummā par 8.87092 rubliem. Ienaidnieka nodedzinātas un kara darbības rezultātā gājušas bojā 322 kroņa muižas un zemnieku ēkas.’’***(Laikraksts “Komunisma ceļš” Nr.58 27.09.1962.) |